Gandia guarda tres minuts de silenci per les persones que han perdut la vida a causa de la COVID-19
27 maig 2020

## Gandia guarda tres minuts de silenci per les persones que han perdut la vida a causa de la COVID-1927 maig 2020Última actualització: 14 juliol 2025

![](../gestion/img/_AO_3000-copia.jpg)  
  

L'Ajuntament de Gandia ha guardat hui tres minuts de silenci amb motiu del dol nacional decretat pel Govern d'Espanya en memòria de les persones que han perdut la vida a causa de la Covid-19. Per aquesta raó, les banderes del consistori romandran a mitja asta durant els pròxims 10 dies.

En l'acte van participar els membres de la corporació municipal i representants de la Policia Local, Policia Nacional, Guàrdia Civil i Creu Roja.

Després de finalitzar els tres minuts de silenci l'alcaldessa de Gandia, **Diana Morant** ha declarat que "_hui ens hem reunit en aquests tres minuts de silenci per homenatjar totes les pepersones que han perdut la vida a causa de la Covid-19. Parlem de xifres de morts molt dures. A la nostra comarca han estat 28 les persones que han perdut la vida per culpa de la crisi sanitària. Molts ciutadans i famílies han vist truncades les seues vides per aquesta pandèmia. Mai havíem viscut una situació com aquesta que ha colpejat de dolor a la ciutadania i seran molts els efectes sobre les nostres vides d'una crisi sanitària que ha marcat un abans i un després_".

"_Des de Gandia volem dir a tots els afectats i les seues famílies que mai els oblidarem_" i ha destacat que "_la ciutadania ha sabut agrair el treball de totes les persones que han estat salvant vides i ha mostrat molta disciplina i responsabilitat en el seu comportament_".

Finalment, Morant ha recordat que "_seguim estant en una situació complicada i per això hem de continuar sent molt responsables i afrontant de manera comunitària les conseqüències d'aquesta crisi sanitària_".